Kileblåvinge lever på skogstorkenebb. Biotopen er åpent terreng med rikelig forekomst av vertsplanten, fortrinnsvis gamle slåtteenger og beitemarker, oftest slike som har vært ute av hevd en tid. Kileblåvinge finnes på gresskledde og blomsterrike enger. Arten foretrekker kalkrike lokaliteter, og finnes gjerne i kraftlinjegater og langs veiskråninger og lignende.